Klaudio Ptolemaio

Kuhusu wafalme wa Misri walioitwa Ptolemaio angalia Nasaba ya Waptolemaio

250px|thumb|Ptolemaio alivyoonyeshwa kama mfalme wa sayansi pamoja na mama mwakilishi wa astronomia katika kitabu cha Ujerumani mnamo mwaka 1503
Klaudio Ptolemaio (kwa Kigiriki Κλαύδιος Πτολεμαῖος, Klaúdios Ptolemaíos; 100 – mnamo 170 BK) alikuwa mtaalamu wa hisabati, jiografia na astronomia kutoka nchini Misri. 

Kiutamaduni alikuwa Mgiriki aliyeishi mjini Aleksandria wakati Misri ilikuwa jimbo la Dola la Roma. Hakuna habari za hakika kuhusu maisha yake.

Ptolemaio ni maarufu kwa vitabu vyake vilivyohifadhiwa alipotoa hitimisho ya elimu ya siku zake. Vitabu hivyo vilitafsiriwa kwa Kilatini na Kiarabu vikawa msingi wa elimu hadi mwisho wa Zama za Kati kwa Wakristo wa Ulaya na pia kwa Waislamu wa Mashariki ya Kati. 

Astronomia
350px|thumb|Ptolemaio aliona Dunia katika kitovu cha ulimwengu
Katika kitabu chake cha Almagest alieleza jinsi Wagiriki walivyoona ulimwengu. Walidhani Dunia iko kwenye kitovu cha ulimwengu. Magimba mengine ya angani yaani Mwezi, Jua na sayari tano zilizojulikana ziliizunguka kwa njia za mizingo yenye umbo la duara. Mizingo hii ilidhaniwa kama tufe za kioo. Tufe la nje kabisa lilikuwa tufe la nyota. Ili kupatanisha mwendo wa sayari na miendo yao jinsi ilivyotazamwa angani ilikuwa lazima kuwaza pia miendo mingine ya sayari ya kuzunguka tena katika duara ndogo wakati wa kufuata njia zao kwenye mzingo katika tufe husika. 

Picha hii ya muundo wa ulimwengu ilitazamiwa kuwa kweli hadi mafundisho mapya ya Koperniko na Galileo yaliyoanza kusambaa kuanzia mwaka 1543.
300px|thumb|Dunia ya Ptolemaio - ramani iliyochorwa Italia kwenye karne ya 15 kufuatana na maandiko yake

Jiografia
Kitabu kingine kilichohifadhiwa na kuwa na athari kubwa kilikuwa "Jiografia" yake. Humo alikusanya data kuhusu mahali palipojulikana katika Dola la Roma wakati wake.

Ptolemaio alijua tayari ya kwamba Dunia ina umbo la tufe. Alitambua pia ya kwamba habari zake zilihusu takriban robo moja ya uso wa Dunia na robo tatu hazikujulikana kwake.

Habari alizokuwa nazo zilianza upande wa magharibi kwenye Visiwa vya Kanari katika Bahari Atlantiki zikaelekea hadi katikati ya China, kwa jumla nyuzi 180.  Upande wa kaskazini alikuwa na habari kuhusu Visiwa vya Shetland (kaskazini kwa Britania) hadi pwani ya Afrika ya Mashariki upande wa kusini.

Hisabati
Kati ya kazi zake za kihisabati kuna uhakiki mmoja tu uliohifadhiwa kupitia taarifa za wataalamu wengine: hii ni Uhakiki wa Ptolemaio juu ya uhusiano kati ya pande nne za pembenne na ulalo wake kama kona za pembenne hulala juu ya duara.

Viungo vya nje

Matoleo ya maandiko yake
Ptolemy's Tetrabiblos at LacusCurtius (Transcription of the Loeb Classical Library's  English translation)
Entire Tetrabiblos of J.M. Ashmand's 1822 translation.
Ptolemy's Geography at LacusCurtius (English translation, incomplete)
Extracts of Ptolemy on the country of the Seres (China)  (English translation)
Geography (the Balkan Provinces, with old maps)  at Sorin Olteanu's LTDM Project (soltdm.com) 
Almagest books 1–13 The complete text of Heiberg's edition (PDF) Greek.
Almagest books 1–6  with preface  at archive.org
Geography, digitized codex made in Italy between 1460 and 1477, translated to Latin by Jacobus Angelus at Somni. Also known as codex valentinus, it is the oldest manuscript of the codices with maps of Ptolemy with the donis projections. 
Hieronymi Cardani ... In Cl. Ptolemaei ... IIII De astrorum judiciis From the Rare Book and Special Collection Division at the Library of Congress
Almagestū Cl. Ptolemei From the Rare Book and Special Collection Division at the Library of Congress

Juu ya Ptolemaio








Maelezo mengine
Java simulation of the Ptolemaic System  – at Paul Stoddard's Animated Virtual Planetarium, Northern Illinois University

Epicycle and Deferent Demo  – at Rosemary Kennett's website at the University of Syracuse
Flash animation of Ptolemy's universe. (best in Internet Explorer)

Picha
Online Galleries, History of Science Collections, University of Oklahoma Libraries . High resolution images of works by Ptolemy in .jpg and .tiff format.

Category:Waliozaliwa 100
Category:Waliofariki 170
Category:Watu wa Roma ya Kale
Category:Wanaastronomia wa Ugiriki ya Kale
jamii:Wanasayansi wa Misri